terra a patria sua differat, et quibus eiusdem similis sit; qua» 
ibi inveniri possint , quomodo inquiri debeant; oeconomus: 
quibus inimicis dimicandum , quomodo dimicandum sit. Quare 
nunc singula enarrabo initium a propioribus facturus, et bre- 
viter quasdam plantas et insecta, iis peculiaria eorumqne 
naturam indigitantia enumerabo, caeteris, quae simul com- 
munia aliis quoque locis adsunt , quippe in catalogo meo 
nominandis, neglectis. 
Est pratum in plaga occidentali , die Vogelwiese dictum, 
solo duro, limoso, lapidibus carente, gramine dense irretito 
tectum; carduis lanceolato, polyacantho, crispo, serratulis 
arvensi et tinctoria, geranio pratensi, salicetis, plantisque 
ruderata amantibus, fertile; depressum, inundationibus ob- 
noxium, stagnulis interstinctum , vere plenis, aestate ex parte 
exsiccandis; sed plantis palustribus, (excepta arundine, typhis, 
alismate, caricibus, laete vigentibus) muscisque, praeter Assi- 
dentem bryoidem , collemata aliquot, etiam lichenibus carens. 
Ibi mirae dyticorum et hydrophilorum , praesertim minorum, 
heteroceri, donaciarum , hemipterorum aquatilium turbae; 
papilionum maiorum et minorum caritas, nevropterorum et 
dipterorum frequentia. Similis naturae sunt prata maiora 
silvarum, ripas Plissae et Elystri fluviorum comitantium, qua- 
